recursal/SuperWikiNEXT-32B huggingface dataset:
தலையூர் காளி என்பவன் 24 கொங்கு நாடுகளுக்கும் தலைநகராக விளங்கிய தலையூரை ஆண்ட அரசன்.[] இவன் ஒட்டு மொத்த வேட்டுவக் கவுண்டர் தலைவனாக அறியப்படுகிறான். மேலும் தலையூர்க் காளி சிறந்த காளி பக்தன். மேலும் சிறந்த வீரன் என போற்றப்படுபவர். இத்தலையூர் ஆனது இன்றைய சின்னத் தாராபுரத்திற்கு அருகில் அமைந்துள்ளது.

பெயர்க்காரணம்
-------------

காளி தலையநாட்டு பட்டக்காரர் வம்சாவளி எனக் குறிப்பிடுவர். இன்றும் தலையநாட்டு பட்டக்காரர் மரபு பின்பற்றப்பட்டுவருகிறது குறிப்பிடத்தக்கது.

வரலாறு
------

தலையூரை தலைநகராக கொண்டு ஆண்ட வேட்டுவ கவுண்டர் இன மன்னனின் மகன் ஆவான். தலையூர் காளி மன்னன் வில்லாற்றலில் கடையநெடு வேட்டுவனை நினைவுக்கு கொண்டு வருபவன். கடையநெடு வெட்டுவனின் வழித் தோன்றலே இந்த தலையூர் காளி மன்னன். இவன் தலையூரில் உள்ள பிரம்ம காளித் தேவி அம்மனை குலதெய்வமாக கொண்டவன்.

### இளமை

இவனை மக்கள் தலையூரான் என விரும்பி அழைத்தனர். இவன் இளவயதிலே தனக்கென ஒரு படையை தந்தையிடம் வாதிட்டு பெற்று நிருவகித்து வந்தான். அப்படையானது தலையூரான் படை என்றும் காளி கவுண்டர் சேனை என்றும் எல்லோராலும் அழைக்கப்பட்டு வந்தது. மாட மாளிகையில் வேட்டுவக் கவுண்டர் குலத்தில் பிறந்த மாவீரன் என மக்கள் அவனை போற்றினர். ஒரு முறை காட்டிற்கு வேட்டையாட சென்றபொழுது இரண்டு புலிகளால் சுற்றி வளைக்கப்பட்டான். உடன் சென்றோரோ இளவரசன் ஆயுள் முடிந்துவிட்டது என கூறுமாறு பணியாள் ஒருவன் மூலம் தகவல் கொடுக்கப்பட்டது.

இரண்டு புலிகளுக்கு நடுவே பயமறியாது பாயும் வேங்கை போல நேர்கொண்ட பார்வையுடன் புலியை எதிர்த்து நின்றான்.[] உடன் சென்றவர்கள் இதுபோன்று மனவலிமை கொண்ட ஒரு கொங்கனை கண்டதில்லை என எண்ணி வியந்து செய்வதறியாது நின்றனர். ஒரு கையில் தன் முன்னோர்களின் மிக முக்கிய ஆயுதமான தண்டெறியும் (3 முதல் 5 அடி நீளம் கொண்ட குத்து ஈட்டி) மறு கையில் கூர்மையான வாளும் கொண்டு நின்றான். வலது புறத்திலிருந்த புலி பாய்ந்து காளி முதுகை பிளக்க முயன்றது. முதுகில் புண்படுதலோ தற்கொலை செய்தலோ வீரமற்ற கோழைகளின் செயல் என்பதை நன்கு அறிந்த காளி தனது மார்பை வலப் பக்கம் திருப்பி கையொன்றில் இருந்த தண்டெறியால் புலியின் மார்பிலே குத்தி தனது கையினால் அப்புலியை தாங்கி நின்றான். மறு கையில் கொண்ட வாளால் மற்றொரு புலியை நோக்கி வீசினான். அன்று முதல் அவன் புலிக்குத்தி என்னும் பட்டத்துடன் அழைக்கப்பட்டான்.

மாசித் திருவிழா
---------------

ஒவ்வொரு ஆண்டும் மாசி மாதம் தலையூர் காளி கோவிலில் கொண்டாடப்பட்டு வருகிறது. இது மாசி திருவிழாவாக நடந்து வருகிறது. அன்றுமுதல் ஆண்டு தோறும் மாசித் திருவிழா வெகு விமரிசையாக நடந்து வருகிறது. போரில் வென்ற வெற்றியின் அடையாளமாக இவ்விழா கருதப்படுகிறது.[]

மேற்கோள்
--------
**ஜெ. அன்பழகன்** (*J. Anbazhagan*,10 சூன் 1958 - 10 சூன், 2020) என்பவர் ஒரு தமிழக அரசியல்வாதியும், திரைப்படத் தயாரிப்பாளரும் ஆவார். இவர் தமிழ்நாடு மாநிலத்தின் சட்டமன்ற உறுப்பினராகவும் இருந்துள்ளார்.

அரசியல் வாழ்க்கை
----------------

இவரது தந்தை *பழக்கடை ஜெயராமன்* தி.மு.க. பகுதி செயலாளர் உள்ளிட்ட பல பொறுப்புகளை வகித்தவர். தந்தையைப் பின்பற்றி அன்பழகனும் பகுதி செயலாளராக பொறுப்பேற்று, தென் சென்னை மாவட்ட செயலாளர், சென்னை மேற்கு மாவட்ட செயலாளர் என கட்சியில் உயர்ந்தார். 
திராவிட முன்னேற்றக் கழகம் (திமுக) கட்சி சார்பாக சென்னை மாவட்டத்தின் பகுதியான தியாகராய நகர் தொகுதியில், 2001 ஆம் ஆண்டு நடந்த சட்டமன்றத் தேர்தலில், போட்டியிட்டு வெற்றி பெற்றார்.

பின்னர் இக்கட்சி சார்பாக சேப்பாக்கம்-திருவல்லிக்கேணி தொகுதியில் 2011 ஆம் ஆண்டு சட்டமன்றத் தேர்தலில் போட்டியிட்டு, வெற்றிபெற்று பதினான்காவது சட்டமன்றத்தின் உறுப்பினர் ஆனார். இதே தொகுதியில் 2016 ஆம் ஆண்டு நடந்த சட்டமன்றத் தேர்தலில், மீண்டும் போட்டியிட்டு வெற்றிபெற்றார்.

இறப்பு
------

சூன் 2, 2020 அன்று, காய்ச்சல் காரணமாக குரோம்பேட்டையில் உள்ள ரேலா மருத்துவமனையில் அனுமதிக்கப்பட்டார், பரிசோதனை செய்ததில், இவருக்கு கொரோனாவைரசு தொற்று இருப்பது உறுதி செய்யப்பட்டது. தீவிர மூச்சுத் திணறல் மற்றும் கல்லீரல் பாதிப்பால் அவதிப்பட்டு வந்த அவருக்கு 80 சதவீத பிராண வாயு, செயற்கை சுவாச (வென்டிலேட்டா்) கருவியின் உதவியுடன் வழங்கப்பட்டு வந்தது. சூன் 10, 2020 அன்று மேலும் உடல்நிலை மோசமடைந்ததை தொடர்ந்து, சிகிச்சை பலனின்றி காலை 8.00 மணியளவில், இவரது பிறந்தநாள் அன்றே காலமானார். சட்டமன்ற உறுப்பினர் ஒருவர் கொரோனா தொற்றுக்கு உயிரிழந்தது இதுவே முதல் முறையாகும்.

திரைப்படத் தயாரிப்புகள்
-----------------------

தயாரிப்பாளராக
* *அமீரின் ஆதிபகவன் (திரைப்படம்)* (2013)

விநியோகஸ்தராக
* *யாருடா மகேஷ்* (2013)

மேற்கோள்கள்
-----------

1. ↑  "திமுக எம்.எல்.ஏ ஜெ.அன்பழகன் காலமானார்". புதிய தலைமுறை (சூன் 10, 2020)
2. ↑  சென்னையில் அரசியல் செய்வது அவ்வளவு எளிதல்ல... அஞ்சா நெஞ்சராக திகழ்ந்த தீரன் ஜெ. அன்பழகன்.
3. ↑  2001 Tamil Nadu Election Results, Election Commission of India
4. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
5. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
6. ↑  "அன்புச் சகோதரா அன்பழகா... இனி என்று காண்போம் உன்னை... மு.க.ஸ்டாலின் இரங்கல்".ஒன்இந்தியா தமிழ் (சூன் 10, 2020)
ஜூலியானே தால்கந்தோன் 2012 இல் அரசு வானியல் கழகத்தில் ஆய்வுரை அளித்தல்.
**ஜூலியானே தால்கந்தோன்** *(Julianne Dalcanton)* ஓர் அமெரிக்க வானியலாளர் ஆவார்.

இவர் வாழ்சிங்டன் பல்கலைக்கழகத்தில் வானியல் பேராசிரியராகவும் சுலோன் இலக்கவியல் வான் அளக்கை ஆராய்ச்சியாளராகவும் உள்ளார். இவரது முதன்மையான ஆய்வு பால்வெளி உருவாக்கமும் படிமலர்ச்சியும் ஆகும். இவர் அபுள் விண்வெளித் தொலைநோக்கியைப் பயன்படுத்தி அருகாமைப் பால்வெளி அளக்கை கருவூலத் திட்டத்தையும் பன்னிற அபுள் ஆந்திரமேடா கருவூலத் திட்டத்தையும் வழிநட்த்தி வருகிறார்.

இவர் வால்வெள்ளியாகிய C/1999 F2 தால்கந்தோனைக் கண்டுபிடித்தமையால் இவர் உலகப் புகழ்பெற்றார். இவர் இயற்பியல் வலைப்பதிவாகிய அண்ட வேறுபாடு எனும் இனையத் தளத்த்லும் பெயர்பெற்ரவர் ஆவார்.

இதழில் வெளியிட்ட கட்டுரைகள்
---------------------------

விக்கிமீடியா பொதுவகத்தில்,  
 ***Julianne Dalcanton***   
என்பதின் ஊடகங்கள் உள்ளன. 

* Dalcanton, Julianne J.; Spergel, David N.; Summers, F. J. (1997). "The Formation of Disk Galaxies". *The Astrophysical Journal* **482** (2): 659–676. doi:10.1086/304182. Bibcode: 1997ApJ...482..659D.
* Hogan, Craig J.; Dalcanton, Julianne J. (2000). "New dark matter physics: Clues from halo structure". *Physical Review D* **62** (6): 063511. doi:10.1103/PhysRevD.62.063511. Bibcode: 2000PhRvD..62f3511H.

வெளி இணைப்புகள்
---------------

* University of Washington Profile பரணிடப்பட்டது 2009-01-08 at the வந்தவழி இயந்திரம்
* Video discussion/conversation with Dalcanton and Jennifer Ouellette on Bloggingheads.tv
* The ACS Nearby Galaxy Survey (ANGST) பரணிடப்பட்டது 2018-03-22 at the வந்தவழி இயந்திரம்
**ஜெட்டி கீதா ரெட்டி** (*Jetti Geeta Reddy*) (பிறப்பு 1947) இந்திய தேசிய காங்கிரசு கட்சியைச் சேர்ந்த இந்திய அரசியல்வாதி ஆவார். இவர் ஓர் மகளிர் மருத்துவ நிபுணரும் கூட. இவர் தெலங்காணா சட்டமன்ற உறுப்பினராக 2014 முதல் 2018 வரை மேடக் மாவட்டத்தில் உள்ள ஜஹீராபாது தனி சட்டமன்றத் தொகுதியை பிரதிநிதித்துவப்படுத்தினார். இவர் சூலை 2021 முதல் தெலங்காணா பிரதேச காங்கிரசு குழுவின் செயல் தலைவராக உள்ளார்.

கீதா ரெட்டி பல்வேறு அரசாங்கங்களின் அமைச்சரவையில் அமைச்சராகவும் இருந்துள்ளார். கொனியேட்டி ரோசையாவின் அரசாங்கத்தின் போது சட்டமன்றத்தில் காங்கிரசு சட்டமன்ற உறுப்பினர்களின் தலைவராகவும் இருந்தார்.

ஆரம்ப கால வாழ்க்கை
------------------

கீதா ரெட்டி, இந்திய குடியரசுக் கட்சியின் தலைவரும், முன்னாள் சட்டமன்ற உறுப்பினருமான ஈஸ்வரி பாய் என்பவரின் மகளாவார்.இவர் ஐதராபாத்து உசுமானியா மருத்துவக் கல்லூரியில் மருத்துவம் பயின்றார். 1989இல் இலண்டன் அரச கழக மகப்பேறு நிபுணர்கள் மற்றும் மகளிர் மருத்துவக் கல்லூரியின் உறுப்பினர் பட்டியலில் சேர்ந்தார்.

தொழில்
------

கீதா ரெட்டி மகளிர் நல மருத்துவ நிபுணராக பணிபுரிந்தார். இவர் 1971 முதல் 1977 வரை ஆத்திரேலியாவிலும், 1977 முதல் 1980 வரை இலண்டனிலும், 1980 முதல் 1982 வரை சவுதி அரேபியாவிலும் வாழ்ந்தார். பின்னர் இவர் இந்தியா திரும்பினார்.

### அரசியல் வாழ்க்கை

இவரும் இவரது கணவர் இராமச்சந்திர ரெட்டியும், சவுதி அரேபியாவில் மருத்துவப் பயிற்சியை நடத்தி வந்தனர். 1985ஆம் ஆண்டில், முன்னாள் பிரதமர் ராஜீவ் காந்தியின் வேண்டுகோளின் பேரில், இந்திய தேசிய காங்கிரசு கட்சியின் சார்பாக கீதா பணியாற்றுவதற்காக தம்பதியினர் இந்தியா திரும்பினர். இவர் 1989இல் ஆந்திர சட்டமன்றத் தேர்தலில் போட்டியிட்டு, மேடக் மாவட்டத்தில் கஜ்வெல் தொகுதியின் சட்டமன்ற உறுப்பினரானார். 2004இல் மீண்டும் அந்த தொகுதியில் போட்டியிட்டு வெற்றி பெற்றார். 

2009 தேர்தலில், ஜஹீராபாது தொகுதியில் சட்டமன்ற உறுப்பினராகத் தேர்வு செய்யப்பட்டார். இத் தொகுதி 1957 முதல் ஒவ்வொரு தேர்தலிலும், காங்கிரசு வேட்பாளர்களையேத் தேர்ந்தெடுத்தது. பட்டியல் சாதியினருக்கான வேட்பாளர்களுக்காக ஒதுக்கப்பட்ட இடமாகவும் மாற்றப்பட்டது.

மாரி சன்னா ரெட்டி, கோட்லா விஜய பாஸ்கர ரெட்டி , எ. சா. ராஜசேகர் ஆகியோரின் அமைச்சரவையில் கீதா அமைச்சராக இருந்தார். ரோசைய்யா அரசாங்கத்தின் போது சட்டமன்றத்தில் காங்கிரசு கட்சித் தலைவராக இருந்தார்.

குடும்பம்
---------

ஜெ. கீதா ரெட்டி, மருத்துவர் இராமச்சந்திர ரெட்டியை மணந்தார்.  இவர்களுக்கு ஒரு மகள் இருக்கிறாள்.

சான்றுகள்
---------

1. 1 2  "Member's Profile - Telangana-Legislature".
[*தொடர்பிழந்த இணைப்பு*]
2. ↑  "Profiles of new Ministers". Archived from the original on 2004-06-05. .
3. ↑  "Jetty Geeta Reddy -". 2019-05-25 அன்று மூலம் பரணிடப்பட்டது. 2019-05-25 அன்று பார்க்கப்பட்டது.
4. ↑ . 7 December 2009.
5. ↑  "Zahirabad (SC) (Telangana) Assembly Constituency Elections". Infobase. 2017-07-18 அன்று பார்க்கப்பட்டது.
6. ↑
7. ↑ . 7 May 2011.
8. ↑ . 28 April 2014. Menon, Meghna (28 April 2014).
அரசவை in தெலங்கானா, இந்தியாவார்ப்புரு:SHORTDESC:அரசவை in தெலங்கானா, இந்தியா
**சௌமகல்லா அரண்மனை** அல்லது **நான்கு அரண்மனைகள்** (Chowmahalla Palace) ஆசாப் அலி வம்சத்தின் ஐதராபாத் நிசாம் மன்னர் கட்டிய நான்கு அரண்மனைகள் ஆகும். 

இந்த நான்கு அரண்மனைகளும் ஹைதராபாத்தில் உள்ள சார்மினார் அருகே அமைந்துள்ளது. ஐதராபாத் நிசாம் அசாப் உத்-தௌலா மீர் சலாபத் ஜங் என்பவரால் இவ்வரண்மனைகள் 1750-இல் கட்டத் துவங்கப்பட்டது.அப்சல் உத்-தௌலா மற்றும் ஐந்தாம் அசப் ஜா ஆட்சிக் காலத்தில் முறையே 1857 மற்றும் 1869-ஆம் ஆண்டுகளில் நிறைவுற்றது.

45 ஏக்கர் பரப்பளவு கொண்ட இவ்வரண்மனை இரண்டு தர்பார் கூடங்கள் மற்றும் இரண்டு தாழ்வாரங்களுடன் கூடியது. மேலும் கூட்ட அரங்குகள், நீரூற்றுகள், தோட்டங்களுடன் கூடியது.
இந்த சௌமகல்லா அரண்மனைகளுக்கு, 15 மார்ச் 2010-இல் யுனெஸ்கோ நிறுவனத்தால் பாரம்பரிய பண்பாட்டு தலமாக அறிவித்து சான்றிதழ் வழங்கப்பட்டது.

படக்காட்சிகள்
-------------

* 1880-இல் நிஜாமின் சௌமகல்லா அரண்மனைகள்1880-இல் நிஜாமின் சௌமகல்லா அரண்மனைகள்
* சௌமகல்லா அரண்மனையின் ஓய்வறைசௌமகல்லா அரண்மனையின் ஓய்வறை
* காவல் கோபுரம், சௌமகல்லா அரண்மனைகாவல் கோபுரம், சௌமகல்லா அரண்மனை
* அரண்மனையின் அலங்கார விளக்குகள்அரண்மனையின் அலங்கார விளக்குகள்
* தர்பார் அரங்குதர்பார் அரங்கு

மேற்கோள்கள்
-----------

1. ↑   *forgeten*.. பார்த்த நாள்: 4 April 2013.
2. ↑
3. ↑  "காப்பகப்படுத்தப்பட்ட நகல்". 2011-08-30 அன்று மூலம் பரணிடப்பட்டது. 2017-01-03 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சௌமகல்லா அரண்மனை***   
என்பதின் ஊடகங்கள் உள்ளன. 

* Chowmahalla Palace Official Website பரணிடப்பட்டது 2013-11-26 at the வந்தவழி இயந்திரம்
* *The lost world*: article by historian William Dalrymple about the last Nizam of Hyderabad and the restoration of Chowmahalla Palace
* Travel guide issued by Authority: The Administrator, H.E.H The Nizam's Private Estate
ஜூல்ஸ் குலோட்
**ஜூல்ஸ் குலோட்** (2 நவம்பர் 1861, பஸ்காரட் - 17 செப்டம்பர் 1933, ஜெனீவா) என்பவர் ஒரு பிரெஞ்சு பூச்சியியல் வல்லுனர் மற்றும் பூச்சியியல் விவரிப்பாளர். இவர்   வண்டு  மற்றும் லேபிடோப்டெராவின் நிபுணர் ஆவார் .

அவரது கோலொப்டெரா சேகரிப்புகள் ஜெனீவாவின் இயற்கை வரலாற்று அருங்காட்சியகத்தால் நடத்தப்பட்டது. அவரது லேபிகோப்டரா சேகரிப்புகள் அவரது மகள்களிடம் வழங்கப்பட்டன. ஆனால் தற்போது அவை இரிக்கும் இடம் தெரியவில்லை. அவர் நூகெல்லெஸ் எட் ஜியோமெரெஸ் டி ஐரோப்பாவை எழுதினார். தொகுதி I-IV. ஜெனீவ், வில்லா லெஸ் ஐரிஸ் (1909-1913, 1917-1919) ஆன்லைனில், Noctuidae (81 தகடுகளுடன்) மற்றும் ஐரோப்பாவின் 70 தட்டுகளுடன் உள்ள. ஜியோமெட்ரிடே (Illumideidae) ஆகியவற்றின் விளக்கப்படங்கள். ஜூல்ஸ் கூலட் சார்லஸ் ஓபெர்த்தரின் நண்பர் ஆவார்.

மேற்கோள்கள்
-----------

* Pictet, A. 1934: [Culot, J.] *Mitteilungen der Schweizerischen Entomologischen Gesellschaft*, Zürich 7 95–105
* Pictet, A. 2019: [Culot, J.] *Mitteilungen der Schweizerischen Entomologischen Gesellschaft*, Zürich 16:129–139, Portr. + Schr.verz.
* Wüest, J. 1996: [Culot, J.] *Bulletin Romand d'Entomologie*, Genève 14 (2) 124
* Wüest, J. 2001: [Culot, J.] *Bulletin Romand d'Entomologie*, Genève 19 (2)
**ஒசே அல்பேர்ட்டோ முகிக்கா கோர்தானோ** (*José Alberto Mujica Cordano*), **எல் பெப்பே**, (பிறப்பு: மே 20, 1935) என்பவர் உருகுவே நாட்டின் அரசியல்வாதியும், உருகுவேயின் அரசுத்தலைவரும் (சனாதிபதி) ஆவார். இவர் 2009 ஆம் ஆண்டில் இடம்பெற்ற அரசுத்தலைவர் தேர்தலில் வெற்றி பெற்றார். இவர் 2005 முதல் 2008 வரை அமைச்சராக இருந்தவர், தற்போது மேலவை உறுப்பினராக இருக்கிறார்.

அரசியல் பின்னணி
---------------

ஒசே முகிக்கா இளமையிலேயே உருகுவேயின் தேசியக் கட்சியில் இணைந்து கொண்டார். பின்னர் "டுப்பமாரொசு" என்ற பொதுவுடமைக் கட்சியில் இணைந்து 1960களிலும் 70களிலும் ஆட்சியிலிருந்த இராணுவ ஆட்சிக்கு எதிராக கெரில்லா போரில் பங்கு கொண்டார். இவர் பின்னர் 1972 ஆம் ஆண்டில் சிறைப்பிடிக்கப்பட்டார். 1973 இல் இடம்பெற்ற இராணுவப் புரட்சியை அடுத்து 14 ஆண்டுகள் இராணுவச்சிறையில் அடைக்கப்பட்டார். கடுமையான சூழ்நிலைகளில் அடிக்கடி தடுத்து வைக்கப்பட்ட முகிக்கா கிணற்றுக்கு அடியிலும் இரு ஆண்டுகள் தடுத்து வைக்கப்பட்டார். சிறையில் இருக்கும் போது டுப்பமாரொசின் ஏனைய தலைவர்களுடன் தொடர்பில் இருந்தார்.

1985 மக்களாட்சி ஏற்பட்டவுடன், பொது மன்னிப்பின் கீழ் முகிக்கா விடுதலை ஆனார்.

முகிக்கா பின்னர் டுப்பமாரொசின் ஏனைய உறுப்பினர்களுடன் சேர்ந்து புதிய கட்சியொன்றை ஏற்படுத்தி "அகண்ட முன்னணி" என்ற கூட்டமைப்பில் இணைந்தார். 2003 ஆம் ஆண்டில் இடம்பெற்ற பொதுத்தேர்தல்களில் இவரது கட்சி பெரும் வெற்றி பெற்றது.

எளிமையான அரசுத்தலைவர்
---------------------

உலகின் மிக எளிமையான அரசுத் தலைவர் என பெயர் பெற்றிருக்கிறார். தன்னுடைய வருமானத்தில் 90 விழுக்காட்டை  சமூக நலப்பணிகளுக்காக கொடுத்துவிடுகிறார். 2010-ம் ஆண்டு 1800  டாலர் தான் இவரது சொத்து.

மேற்கோள்கள்
-----------

1. ↑  "URUGUAY: Landslide Victory for Former Guerrilla". 2009-11-29 அன்று பார்க்கப்பட்டது.
2. ↑  Ex-guerrilla who sought to overthrow state is now set to run it பரணிடப்பட்டது 2012-09-14 at Archive.today, IrishTimes.com
3. 1 2 3  "கொட்டகையில் குடியிருக்கும் உருகுவே அதிபர்". பிபிசி தமிழோசை. நவம்பர் 17, 2012 அன்று பார்க்கப்பட்டது.
தமிழில் சொல் அமையும் பாங்கு **சொல்லமைதி** எனப்படுகிறது. பொருள் தரும்படி சொல்லப்படுவன அனைத்தும் சொல் எனப்படும்.  சொல்லில் பெயர், வினை, இடை, உரி என்னும் பாகுபாடுகள் உண்டு. மேலும் திசைச்சொல், வடசொல் என்று சொல் வழங்கும் இடம் நோக்கிய பாகுபாடுகளும் உண்டு. இவை ஒருபுறம் இருக்க, இந்தச் சொற்கள் அமையும் பாங்கு இக்கட்டுரையில் தரப்பட்டுள்ளது.

ஒவ்வொரு சொல்லும் ஒரு செடி அல்லது மரம் போன்றது. அதற்கு வேர் உண்டு. இதனை *வேர்ச்சொல்* என்பர். வடமொழி தன் மொழியிலுள்ள வேர்ச்சொற்களைத் 'தாது' என்று குறிப்பிடுகிறது. தாது என்றால் விதை என்று பொருள். பேசுவோர் வேரைத் தோண்டிப் பார்ப்பதில்லை. மொழியியலார் என இக்காலத்தில் குறிப்பிடப்படும் இலக்கண நூலார் இதனை ஆராய்ந்து கூறுகின்றனர். தொல்காப்பியம் சொல்லை, மொழி, கிளவி என்னும் சொற்களால் குறிப்பிடுகிறது. நன்னூல் இவற்றுடன் பதம் என்னும் சொல்லாலும் குறிப்பிடுகிறது.

தொல்காப்பியம் வினைச்சொல்லோடு பால் உணர்த்தும் இடைச்சொற்களும், காலம் உணர்த்தும் இடைச்சொற்களும் புணர்ந்து வளர்ந்து அமைவதைக் காட்டுகிறது. நன்னூல் பகுபதம் என்று குறிப்பிட்டுச் சொல்லின் அமைதியைப், பகுதி, விகுதி. இடைநிலை, சாரியை, சந்தி, விகாரம் எனக் காட்டி விளக்குகிறது

சொல்லின் வளர்ச்சி
-----------------

’படு’ என்பது ஒரு வினைச்சொல். இது *செய்வினை*யாக (intransitive) வளரும்போது: 

* படுத்தான், படுக்கிறான், படுப்பான், - முக்காலம் காட்டும் தெரிநிலை வினைமுற்று
* படுத்த, படுக்கிற, படுக்கும் (பாய்) - பெயரெச்சம்
* படுத்து(க் கிடந்தான்), படுக்க(ச் சென்றான்) - வினையெச்சம்
* படுத்தல், படுக்கை - பெயர்ச்சொல்

என்னும் பாங்கில் வளரும். 

’படு’ என்னும் சொல் *செயப்பாட்டு வினை*யாக (transitive) வளரும்போது 

* (துன்பப்) பட்டான், படுகிறான், படுவான், - முக்காலம் காட்டும் தெரிநிலை வினைமுற்று
* பட்ட, படுகிற, படும் (கண்) - பெயரெச்சம்
* பட்டு(க் கிடந்தான்) பட(ப் பிறந்தான்) - வினையெச்சம்
* படுத்துதல், படை - பெயர்ச்சொல்

என்னும் பாங்கில் வளரும்.

’நில்’ என்பது ஒரு வினைச்சொல். இது வளரும் பாங்கு:

* நின்றான், நிற்கிறான், நிற்பான் - செய்வினையின் முக்காலம் காட்டும் தெரிநிலை வினைமுற்று
* நின்ற, நிற்கின்ற, நிற்கும் - பெயரெச்சம்
* நின்று, நிற்க - வினையெச்சம்
* நிலை, நிலைத்தல், நிலைப்பாடு போன்றவை பெயர்

’நிறுத்து’ - செயப்பாட்டு வினை. இது வளரும் பாங்கு:

* நிறுத்தினான், நிறுத்துகிறான், நிறுத்துவான் - முக்காலம் காட்டும் தெரிநிலை வினைமுற்று
* நிறுத்திய, நிறுத்துகிற, நிறுத்தும் - பெயரெச்சம்
* நிறுத்தி(க் காட்டினான்), நிறுத்த(ச் சென்றான்) - வினையெச்சம்
* (பேருந்து) நிறுத்தம் - பெயர்

சொல் ஆக்கம்
-----------

வினைச்சொற்களைக் கொண்டு புதிய சொற்கள் படைக்கப்பட்டுள்ளன.

ஊர் - ஊர்தி, வானூர்தி
உந்து - பேருந்து, நகருந்து
காண் - காட்டு
ஓடு - ஓட்டு
செய் - செய்வி
கல் - கற்பி
துணைவினை சேர்தல்

செய்துகொண்டிருந்தான் (கொண்டு)
போதருவான் (தா)
செய்யப்படும் (படு)
எதிர்வினை

செய்தல் - செய்யாமை (ஆ)
செய்திலன் (இல்)

அளபெடைச் சொல்லாக்கங்கள்
-----------------------

தேம் (தேன்சுவை) - தேஎம் (இடம்)
ஆய் (ஆய்தல்) - ஆஅய் (ஆய் என்னும் வள்ளல்)
அளை (அளவளாவுதலைக் குறிக்கும் ஏவல் வினைமுற்று) - அளைஇ (வினையெச்சம்)
பொரு (போரிடுமாறு ஏவும் சொல்) - பொரூஉ (வினையெச்சம்)

அடிக்குறிப்பு
-------------

1. ↑  எல்லாச் சொல்லும் பொருள் குறித்தனவே (தொல்காப்பியம் சொல்லதிகாரம் 155)
**சோடியம் ஆர்சனைடு** *(Sodium arsenide)* என்பது Na3As என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியமும் ஆர்சனிக்கும் சேர்ந்து உருவாகும் இச்சேர்மம் டிரைசோடியம் ஆர்சனைடு என்ற பெயராலும் அழைக்கப்படுகிறது. இது ஒரு கருப்பு நிறங்கொண்ட திண்மச் சேர்மமாகும். நீர் அல்லது காற்றோடு தொடர்பு கொள்ளும்போது இது தரங்குறைகிறது. 200–400 ° செல்சியசு வெப்பநிலையில் தனிமங்கள் இரண்டும் வினைபுரிந்து சோடியம் ஆர்சனைடு உருவாகிறது. இச்சேர்மம் முக்கியமாக ஒரு நவீனவகை கட்டமைப்பை வெளிப்படுத்துகிறது. சாதாரண அழுத்தத்தில் சோடியம் ஆர்சனைடு நிலை பல கார உலோக நிக்டைடுகளால் ஏற்றுக்கொள்ளப்படுகிறது. 3.6 கிகாபாசுக்கல் அழுத்தத்தில் Na3As சேர்மம் மற்றொரு நவீன கட்டமைப்பான Li3Bi கட்டமைப்பை ஏற்றுக் கொள்கிறது. சோடியம் ஆர்சனைடு என்பது ஒரு படிகத்திண்மம் ஆகும். ஒரு குறைக்கடத்தியாகவும் புகைப்பட ஒளியியல் பயன்பாடுகளிலும் இது பயன்படுத்தப்படுகிறது. இதன் ஐயுபிஏசி பெயர் டைசோடியோ ஆர்சனைல்சோடியம் என்பதாகும். 

உயர் அழுத்தத்தில் Na3 கனசதுரக் கட்டமைப்பை ஏற்றுள்ளது.

மேற்கோள்கள்
-----------

1. ↑  Elements, American. "Sodium Arsenide". *American Elements*. 2018-12-05 அன்று பார்க்கப்பட்டது.
2. ↑  E. Dönges (1963). G. Brauer. ed. *Alkali Metals* (2nd ). New York: Academic Press. பக். 986.
3. ↑  Beister, Heinz Jürgen; Syassen, Karl; Klein, Jürgen (1990). "Phase Transition of Na3As under Pressure". *Zeitschrift für Naturforschung B* **45** (10): 1388–1392. doi:10.1515/znb-1990-1007.
பனாமாவின் இஸ்த்மஸ் 
**பனாமாவின் நிலச்சந்தி** ( எசுப்பானியம்: *Istmo de Panamá* ), வரலாற்று வாயிலாக தாரியெனின் நிலச்சந்தி எனவும் அழைக்கபெறும் இது, கரிபியன் கடலுக்கும் பசிபிக் பெருங்கடலுக்கும் இடையில் அமைந்துள்ள குறுகிய நிலப்பரப்பாகும், அஃது வடக்கு மற்றும் தென் அமெரிக்காவை இணைக்கிறது. இது பனாமா நாடு மற்றும் பனாமா கால்வாய் ஆகியவற்றைக் கொண்டுள்ளது. பல நிலச்சந்தி போலவே, இது சிறந்த திறஞ்சார்ந்த மதிப்பின் இருப்பிடமாகும். 

2.8 பத்துலட்ச ஆண்டுகள் முன்னே, இந்நிலச்சந்தி அட்லாண்டிக் மற்றும் பசிபிக் பெருங்கடற்களைப் பிரித்து உருவானது மற்றும் வளைகுடா நீரோட்டத்தையும் உருவாகியது.

வரலாறு
------

கரிபியன் கடற்கரையில் பயணம் செய்யும் போது வாஸ்கோ நீஸ் டி பால்போவா தென் கடல் பற்றி அவ்விடம் வாழ்வோரிடம் கேட்டறிந்தார்.  செப்டம்பர் 25, 1513 அன்று அவர் பசிபிக் பகுதியைக் கண்டார். 1519 ஆம் ஆண்டில் பனாமா நகரம் பசிபிக் கடற்கரையில் ஒரு சிறிய மரபுவழி குடியேற்றத்திற்கு அருகில் நிறுவப்பட்டது. பெரு நாடு கண்டறியப்பட்டப் பிறகு, இவ்விடம் முதன்மை வணிக துறைமுகமாகவும், ஆட்சியமைப்பு மையமாகவும் உருவானது. 1671 ஆம் ஆண்டில் வெல்ஷ் கொள்ளையர் ஹென்றி மோர்கன் கரிபியன் பக்கத்திலிருந்து பனாமாவின் நிலச்சந்தியை கடந்து நகரத்தை அழித்தார். இந்நகரம் மேற்கே சில கிலோமீட்டர்கள் தள்ளி ஒரு சிறிய தீபகற்பத்தில் இடம் மாற்றப்பட்டது. பழைய நகரமான பனாமே விஜோவின் இடிபாடுகள் பாதுகாக்கப்பட்டு 1997 இல் யுனெஸ்கோ உலக பாரம்பரிய தளமாக அறிவிக்கப்பட்டன .

உயிர்க்கோளம்
------------

இரு பெரும் நிலப்பரப்புகளுக்கு இடையே இணைக்கும் பாலமாக, பனாமாவின் உயிர்க்கோளம் வடக்கு மற்றும் தென் அமெரிக்காவிலிருக்கும் விலங்கினங்கள் மற்றும் தாவரங்களால் நிரம்பியுள்ளது. சான்றாக, நிலச்சந்தியின் பகுதியில் 978 க்கும் மேற்பட்ட பறவையினங்கள் உள்ளன.  வெப்பமண்டல காலநிலை, ஏராளமான பெரிய மற்றும் ஒளிமிகு வண்ண உயிரினங்கள், பூச்சிகள், நீர்நில வாழ் விலங்குகள், பறவைகள், மீன்க்ள் மற்றும் ஊர்வனவற்றை ஊக்குவிக்கிறது. ஒரு மலைத்தொடரால் அதன் நீளத்துடன் பிரிக்கப்பட்டுள்ள இந்நிலத்தின் வானிலை, பொதுவாக அட்லாண்டிக் (கரீபியன்) பக்கத்தில் ஈரமாகவும், பசிபிக் பக்கத்தில் ஈரம் மற்றும் வறண்ட பருவங்களாக தெளிவான பிரிவைக் கொண்டுள்ளது.

மேற்கோள்கள்
-----------

1. ↑  O’Dea et al. 2016, Abstract
2. ↑  Andagoya, Pascual de (21 June 1865). *Narrative of the Proceedings of Pedrarias Davila*. The Hakluyt Society.. பார்த்த நாள்: 21 June 2019.
3. ↑  Angehr & Dean 2010
**ஓசூர் அரசு மருத்துவமனை** என்பது கிருட்டிணகிரி மாவட்டம் ஓசூரில் தேன்கனிக்கோட்டை சாலையில் உள்ள ஒரு அரசு மருத்துவமனையாகும். இந்த மருத்துவமனை 1874 இல் துவக்கப்பட்டது. இது தமிழ்நாடு, கர்நாடகம், ஆந்திரம் ஆகிய மாநிலங்களின் எல்லையில் அமைந்துள்ளது. இதனால் இங்கு நாள்தோரும் நூற்றுக்கணக்கான நோயாளிகளும், விபத்தில் காயமுற்றவர்களும் சிகிச்சைக்காக வருகின்றனர். நோயாளிகளின் வசதியைக் கருத்தில் கொண்டு 200 படுக்கைகள் கொண்ட மருத்துவமனையாக இது தரம் உயர்த்தப்பட்டுள்ளது. தமிழ் நாட்டிலேயே வட்ட அளவில் 200 படுக்கைகள் கொண்ட அரசு மருத்தவமனை இது ஒன்றுதான். இந்த மருத்துவமனையில் சித்த மருத்துவப்பிரிவு, அவசர சிகிச்சைப் பிரிவு போன்றவை செயல்படுகின்றன. இந்த மருத்தவமனை தூய்மை இந்தியா திட்டத்தில் மாநில அளவில் தூய்மைய்யான மருத்துவமனை மற்றும் சிறப்பான சேவை அளிக்கும் மருத்துவமனைகளில் வட்ட அளவில் செயல்படும் மருத்துவமனைகளில் சிறந்த மருத்துவமனையாக 2017ஆம் ஆண்டு தமிழக அளவில் தேர்வு பெற்று விருது வழங்கப்பட்டுள்ளது.

மேற்கோள்கள்
-----------

1. ↑  "government hospetal".. 18 பெப்ரவரி 2017 அன்று பார்க்கப்பட்டது.
2. ↑  "ஓசூர் அரசு மருத்துவமனை தேசிய விருது பெற்று சாதனை". *தி இந்து*: 5. பெப்ரவரி 2017. doi:17.
**சொல்புதிது** ஓர் இலக்கியச் சிற்றிதழ். 1998 முதல் 2004 வரை மும்மாதத்துக்கு ஒருமுறையாக வெளிவந்தது. ஜெயமோகன் இந்த இதழின் வழிகாட்டுநராக இருந்தார். முதலில் திருப்பூரில் இருந்து சூத்ரதாரியை ஆசிரியராகக் கொண்டு வெளிவந்தது. சூத்ரதாரி பின்னர் எம். கோபாலகிருஷ்ணன் என்ற பேரில் நாவலாசிரியராக ஆனவர். செந்தூரம் ஜெகதீஷ், க.மோகனரங்கன் ஆகியோர் இதன் பொறுப்பில் இருந்தார்கள். ஆறு இதழ்களுக்குப்பின் சூத்ரதாரி ஆசிரியர் பொறுப்பில் இருந்து விலகினார்

பின்னர் சரவணன் ஆசிரியத்துவத்தில் இவ்விதழ் வெளிவந்தது. கடைசி மூன்று இதழ்கள் சதக்கத்துல்லா ஹசனீ ஆசிரியத்துவத்தில் வெளிவந்தன. மொத்தம் 14 இதழ்கள் வெளிவந்துள்ளன. 

சொல்புதிது இலக்கியம், தத்துவம் ஆகியவற்றுக்கு அதிக முக்கியத்துவம் அளித்து வெளிவந்தது. எழுத்தாளர்களின் படங்களை பெரிய அளவில் அட்டையில் போட்டு வெளிவந்த சிற்றிதழ் இது. கலைக்களஞ்சியம் அளவில் நூற்றுக்கும் மேற்பட்ட பக்கங்கள் கொண்டது. நித்ய சைதன்ய யதி, வேதசகாய குமார், அ. கா. பெருமாள் போன்றவர்கள் தொடர்ந்து எழுதினார்கள். ஒவ்வொரு இதழிலும் ஒரு புத்தகப்பகுதி இருந்தது. 

சொல்புதிது அ. முத்துலிங்கம், யுவன் சந்திரசேகர், பிரேம்-ரமேஷ் போன்றவர்கள் கதைகளை எழுதியிருக்கிறார்கள். தேவதேவன் சி மணி போன்றவர்களின் கவிதைகள் வெளிவந்தன. எம்.எஸ்.மொழியாக்கத்தில் முக்கியமான உலகச்சிறுகதைகள் அதில் வெளியாயின

யோகி ராம் சுரத்குமார், சுந்தர ராமசாமி, ஜெயகாந்தன், அசோகமித்திரன், பாவண்ணன், யுவன் சந்திரசேகர், நீல. பத்மநாபன், பேராசிரிய ஜேசுதாசன், இசை ஆய்வாளர் நா. மம்முது போன்றோரின் மிக விரிவான பேட்டிகள் சொல்புதிதில் வெளிவந்தன. சொல்புதிது பேட்டிகள் ஜெயமோகன் - சூத்ரதாரி எழுதிய இலக்கிய உரையாடல்கள் என்ற நூலில் இடம்பெற்றுள்ளன

இணைப்புகள்
----------

* சொல்புதிது பற்றி ஜெயமோகன்
தென் படகோனிய பனி நிலம்
ஆர்டிங்கு பனி நிலம்
ஒரு **பனி நிலம்** (Ice field) என்பது உலகின் குளிர்ச்சியான காலநிலை மற்றும் அதிக உயரமான இடங்களில் போதுமான மழைப்பொழிவை. உடைய, பெரும்பாலும் பனிகட்டி நிறைந்த சுமார் 50,000 கி.மீ2 குறைவான பரப்பளவை கொண்ட பகுதி ஆகும். இது பள்ளத்தாக்கு பனிமலைகள் சேர்த்திணைத்த விரிவான பிரதேசம் ஆகும், இவைகிளில் உயரமான சிகரம் நுனாடக்-காக உயர்ந்து நிற்கிறது. பனி நிலங்கள் ஆல்ப் பனிமலைகளை விட மிக பெரியவை பனிக்கட்டிப்படலத்தை விட மிக சிறியவை மற்றும் பனிப்படுக்கையின் பரப்பளவிற்கு ஒப்பானவை. பனிக்கட்டியின் நிலவியல்பு அதனைச் சுற்றியுள்ள நிலவடிவங்கள் தீர்மானிக்கின்றன.

உருவாக்கம்
----------

மிக அதிக அளவில் குவிந்திருந்த வெண்பனி, பல வருட அழுத்தம் மற்றும் உறைதலால் பனிக்கட்டியாக மாறிவிட்டதால் பனி நிலங்கள் உருவாகின. பனிப்படுக்கையை நிலவடிவங்கள் கட்டுப்படுத்தவில்லை, ஆனால் பனி நிலங்களை நிலவடிவங்கள் தீர்மானிக்கின்றன. குவிமாடம் இல்லாமல் இருப்பது பனி நிலங்களை பனிப்படுக்கையில் இருந்து வேறுபடுத்துகின்றது.

உலகின் பனிநிலங்கள்
------------------

### ஆசியா

இமயமலை மற்றும் அட்லை மலைகளில் (மத்திய ஆசிய குடியரசுகள் மற்றும் சீனாவிற்கு இடையில் இம்மலை எல்லையாக இருக்கின்றது) உள்ள பல்வேறு பனி நிலங்கள். கோபி பாலைவனத்தில் உள்ள யோலின் ஆம் என்ற மலைப் பள்ளத்தாக்கு, என்பது ஒரு எதிர்பார்க்காத ஒரு பனி நிலம் ஆகும்.

### ஓசியானியா

ஆத்திரேலியாவில் பனிநிலங்கள் இல்லை. நியூசிலாந்தில் சில பனி நிலங்கள் உள்ளன.

### ஐரோப்பா

ஐரோப்பாவின் தலை நிலப்பரப்பில் அமைந்துள்ள ஒரே மிகப்பெரிய பனி நிலம் நார்வேவில் உள்ளன.

### வட அமெரிக்கா

வடஅமெரிக்காவில் ராக்கி மலையில் அமைந்துள்ள கொலம்பிய பனி நிலம் மிக முக்கியமான ஒன்றாகும்.

### தென் அமெரிக்கா

தென் அமெரிக்காவில் இரண்டு முக்கிய பனி நிலங்கள் உள்ளன. ஒன்று சிலி நாட்டிலும் மற்றொன்று சிலி அர்சண்டினா, இரு நாடுகளும் பகிர்ந்து கொள்கின்றன்.

மேற்கோள்கள்
-----------

1. ↑  "Glossary பரணிடப்பட்டது 2006-08-29 at the வந்தவழி இயந்திரம்", *Gemini.Oscs.Montana.edu* (dead link)
2. ↑  Summerfield (1999). [*full citation needed*]
3. ↑  USGS SATELLITE IMAGE ATLAS OF GLACIERS OF THE WORLD, GLACIERS OF IRIAN JAYA, INDONESIA, AND NEW ZEALAND,GLACIERS OF NEW ZEALAND By TREVOR J.H. CHINN
4. ↑  "Of glaciers and glacierets". *hidden europe e-brief Issue 2011/35*. 2011.. பார்த்த நாள்: December 10, 2011.
**அரியநாச்சி அம்மன்** என்பது ஒரு தமிழ் நாட்டார் தெய்வம் ஆகும். இத்தெய்வத்திற்கான கோயில் இந்திய மாநிலமான தமிழ்நாட்டின், விருதுநகர் மாவட்டம், நல்லுக்குறிச்சி கிராமத்தில் உள்ளது.

பெயர் வந்த விதம்
----------------

இந்த கிராமிய தெய்வத்திற்கு அரியநாச்சி அம்மன் என்ற பெயர் வந்த காரணம் இவர் ஒரு அரிசனர் என்பதால் அரிசனச்சி என்பதற்கு பதிலாக அரியநாச்சி என்று பெயர் வைக்கப்பட்டு வணங்கப்பட்டும் வருகிறார் என்று செவிவழியாக கூறப்படுகிறது.[]

அரியநாச்சி குறித்த செவிவழிக் கதை
--------------------------------

நீண்ட காலத்துக்கு முன்பு இந்த ஊரில் உள்ள தாழ்த்தப்பட்ட ஒரு பெண்ணை இதே ஊரைச் சேர்ந்த சாதி இந்து இளைஞன் ஒருவன் விரும்பினான். மணந்தாள் அவளையே மணப்பது என்ற முடிவோடு அவன் இருந்தான். ஆனால் அனது குடும்பத்தார் ஒரு தாழ்த்தப்பட்ட பெண்ணை எப்படி திருமணம் செய்விப்பது? அவ்வாறு செய்வித்தால் ஊர் மக்கள் ஏற்றுக் கொள்வார்களா? என்று மறுத்துவந்தனர். இதையடுத்து அந்த இளைஞன் தான் காதலிக்கும் அந்தப் பெண்ணை சந்தித்து தன் காதலைக் கூறி அவளின் சம்மமதத்தைக் கேட்டுள்ளான். அதற்கு அந்தப் பெண் நீங்கள் வேறு சாதி நான் தாழ்த்தப்பட்ட சாதியைச் சேர்ந்தவள். நம் திருமணத்தை யாரும் ஏற்றுக்கொள்ள மாட்டார்கள் எனவே இதற்கு ஒத்துக்கொள்ள முடியாது என்று கூறிவிட்டாள். 

ஆனால் இவற்றை ஏற்றுக் கொள்ளாத அந்த இளைஞன். அவள் நினைவாகவே இருந்துள்ளான். அவளையே தனக்கு மணம் முடிக்கவேண்டும் இல்லை என்றால் தான் இறந்துவிடுவேன் என்று தன் குடும்பத்தாரிடம் அடம்பிடித்தபடி இருந்துள்ளான். இதை காண சகியாத இளைஞனின் குடும்பத்தார் வேறு வழியின்றி ஒரு திட்டத்துடன் சென்று அந்தப் பெண்ணின் வீட்டுக்குச் சென்று பெண் கேட்டுள்ளனர. பெண் வீட்டார் மறுத்த நிலையில் அவர்களை பேசி சம்மதிக்கவைத்து. திருமணத்தை முடித்துவைத்தனர்.

திருமணமான மூன்றே மாதத்தில் தோட்டத்துக்குச் சென்ற புது மணப்பெண் இறந்து கிடந்தாள். என்ன ஏது என்று தெரியாமல் அவளை அடக்கம் செய்தனர். அவள் இறந்த மூன்றாம் நாள் தன் கணவனின் கணவில் தோன்றிய அவள் *என்னை உங்கள் தந்தைதான் ஆள் வைத்து கொன்றுவிட்டார், என்னை சாமியாக நினைத்து வணங்குங்கள்* என்று என்றாள். இதையடுத்து ஆத்திரம் கொண்ட அந்த இளைஞன் தன் தந்தையைக் கொன்றுவிட்டு, தன் மனைவியின் வீட்டுக்குப்போய் தன் மனைவியை கொன்ற தன் தந்தையை தானே கொன்றுவிட்டதாகவும், அவள் இல்லாமல் வாழ தன்னால வாழ இயலாது என்பதால் நஞ்சருந்திவிட்டாதவும், இன்னும் சற்று நேரத்தில் தான் இறந்துவிடுவேன் என்றும், தான் இறந்தபிறகு தன் உடலை நீங்களே அடக்கம் செய்யவேண்டும். தன் மனைவிக்கு கோயில் கட்டி கும்பிடவேண்டும் என்று கூறிவிட்டு இறந்தான். அவன் கூறியபடியே அவன் உடலை அவர்கள் அடக்கம் செய்து, அவன் மனைவியை தெய்வமான நினைத்து வழிபாடத் துவங்கினர்.

சில காலம் சென்ற பிறகு அநத இளைஞனின் வீட்டாரும் அந்தப் பெண்னை தன் வீட்டு மருமகள்தானே என்று அவர்களும் வழிபடத் துவங்கினர். அந்தப் பெண் இறந்த இடத்தில் அவளுக்கு சிலைவைத்து கோயில் கட்டினர்.

வழிபாடு
-------

இந்தக் கோயிலில் பூசாரியாக தாழ்த்தப்பட்ட சாதியைச் சேர்ந்தவரே இருக்கிறார். கோயில் திருவிழாவானது வைகாசி மாதம் நடக்கிறது. அப்போது கிடாய் வெட்டி பொங்கல் வைத்து முளைப்பாரி எடுத்து, மாவிளக்கு படைத்து நடத்தப்படுகிறது. திருவிழாவானது ஊரில் உள்ள மூன்று சாதி மக்களிடம் இருந்தும் வசூலிக்கப்படும் பணத்தில் தாழ்த்தப்பட்டவர்களின் ஏற்பாட்டில் நடக்கிறது.

மேற்கோள்கள்
-----------

1. ↑  காதலால் வீழ்த்தப்பட்ட அரியநாச்சி அம்மன், ச. தமிழ்ச்செல்வன், இந்து தமிழ், 2020 பெப்ரவரி, 23
குண்டலி
வஜ்ரயான பௌத்தத்தில், **வித்யாராஜாக்கள்** என்பது புத்தர்களையும் போதிசத்துவர்களையும் பாதுகாப்பவர்களை குறிக்கும். வித்யாராஜா என்றால் அறிவாற்றலின் அரசன் என்று பொருள். எனினும் இது சீனத்தில் "பிராகசமான அரசன்" என்ற மொழிபெயர்ப்பில் வழங்கப்படுகிறது. இவர்களை ஜப்பானிய மொழியில் **ம்யொ - ஓ** என அழைக்கப்படுகின்றனர்.

வித்யாராஜாக்களின் துணைகளை **வித்யாராணிகள்** என அழைப்பதுண்டு. எனினும் இப்பாகுபாடு பெரும்பாலும் செய்யப்படுவதில்லை.

நம்பிக்கைகள்
------------

பொதுவாக, வித்யாராஜாக்கள் புத்தர்கள் மற்றும் போதிசத்துவர்களின் பாதுகாவலராக கருதப்படுகின்றனர். அதிலும் குறிப்பாக **ஐந்து வித்யாராஜக்கள்** ஐந்து தியானி புத்தர்களின் பாதுகாவலர்களாக கருதப்படுகின்றனர்.

பௌத்த மறைபொருள் தத்துவத்தின் படி , புத்தர்களும் போதிசத்துவர்களும் தர்மத்தை கருணையின் மூலமும் அன்பின் மூலமும் போதிப்பவர்கள். ஆனால் விதயாராஜாக்கள் பயத்தின் மூலமாக மற்றவர்களை தர்மத்தை பின் பற்ற செய்பவர்கள்.

சித்தரிப்பு
-----------

வித்யாராஜாக்கள் பெரும்பாலும் உக்கிர மூர்த்திகளைப் போல் பல முகங்கள், கரங்கள் முதலியவற்றோடு சித்திரக்கப்படுகின்றனர். கையில் ஆயுதங்கள் ஏந்தியவாறும் சில சிமயங்களில் கபாலம் மற்றும் மிருக தோல்களை அணிந்தவர்களாகவும் தீப்பிழம்புகள் சூழ இருப்பவர்களாகவும் காட்சியளிக்கின்றனர்.

இதற்கு விதிவிலக்கு மகாமயூரி. இவர் எப்போது அமைதியான தோற்றத்தில் மயில் வாகனத்தில் காட்சியளிக்கிறார்.

வித்யாராஜாக்களின் பட்டியல்
--------------------------

* ஐந்து வித்யாராஜாக்கள்
	+ ஆசலர்
	+ திரிலோகவிஜயர்
	+ குண்டலி
	+ யமாந்தகர்
	+ வஜ்ரயக்‌ஷர்
* ராகராஜன்
* மகாமயூரி
* ஹயக்ரீவர்

இவற்றையும் பார்க்கவும்
----------------------

* தர்மபாலர்கள்
* உக்கிர மூர்த்திகள்
* சதுர்மகாராஜாக்கள்

உசாத்துணை
---------


விக்கிமீடியா பொதுவகத்தில்,  
 ***Vidyaraja***   
என்பதின் ஊடகங்கள் உள்ளன.
2 பரிமாணங்களில் வடிவியல் வடிவங்கள்
3 பரிமாணங்களில் வடிவியல் வடிவங்கள்
**வடிவவியல் வடிவம்** (*geometric shape*) என்பது ஒரு வடிவவியல் பொருளை விளக்கும் தகவல்களிலிருந்து அதன் அமைவிடம், அளவு, திசைப்போக்கு மற்றும் எதிரொளிப்பு ஆகியவற்றை நீக்கிவிட எஞ்சி நிற்கும் தகவல்கள் அடங்கியதாகும். அதாவது, ஒரு வடிவவியல் வடிவத்தை நகர்த்துவது பெரிதாக்குவது, சுழற்றுவது அல்லது எதிரொளிப்பது போன்ற செயல்களால் அதன் மூல வடிவம் மாறாமல் இருக்கும்.

பல இருபரிமாண வடிவவியல் வடிவங்களைபுள்ளிகள், உச்சிகள், மூடிய சங்கிலித்தொடராக புள்ளிகளை இணைக்கும் கோடுகள், இக்கோடுகளால் உண்டாகும் வடிவினுள் அமையும் உட்புள்ளிகள் ஆகியவற்றின் தொகுப்பாகக் கொள்ளலாம். இவ்வடிவங்கள் பல்கோணிகள் என அழைக்கப்படுகின்றன. முக்கோணங்கள், சதுரங்கள், ஐங்கோணிகள் பல்கோணிகளில் சில வகைகளாகும். வேறு சிலவகையான வடிவங்கள் கோடுகளுக்குப் பதிலாக வலைகோடுகளால் உருவாகின்றன. இவ்வாறு வளைகோடுகளால் அடைபெறும் வடிவவியல் வடிவங்களுக்கு எடுத்துக்காட்டுள் வட்டங்கள், நீள்வட்டங்கள் போன்றவைகளாகும்.

முப்பரிமாண வடிவவியல் வடிவங்களை உச்சிகள், உச்சிகளை இணைக்கும் கோடுகள் (விளிம்புகள், இவ்விளிம்புகளால அடைபெறும் இருபடிமாண முகங்கள் வடிவினுள் அமையும் உட்புள்ளிகள் ஆகியவற்றைக் கொண்டு வரையறுக்காலாம். இவை பன்முகத்திண்மங்களென அழைக்கப்படுகின்றன. கனசதுரங்கள் பட்டைக்கூம்புகள் உட்பட்ட நான்முகிகள் பன்முகத்திண்மங்களுக்கு எடுத்துக்காட்டுகளாகும். வேறு சில முப்பரிமாண வடிவங்கள் கோடுகளுக்குப் பதிலாக வளைபரப்புகளால் அடைபெறும் முப்பரிமாண வடிவவியல் வடிவங்களும் உள்ளன. நீளுருண்டை, கோளம் இரண்டும் இவற்றுக்கான எடுத்துக்காட்டுகளாகும்.

ஒரு பன்முகியின் விளிம்பின் மீதுள்ள புள்ளிகள் அனைத்தும் அந்த வடிவத்தின் பாகமாகவே அமையுமானால் அப் பன்முகியானது குவிவுப் பன்முகி எனப்படும்.

### பண்புகள்

ஒரே வண்ணத்தில் காட்டப்படும் புள்ளிவிவரங்கள் ஒன்றுக்கொன்று அதே வடிவத்தில் உள்ளன. அவை வடிவொத்தவை எனப்படும்.
* முற்றொத்தவை: சுழற்சி, இடப்பெயர்ச்சி, எதிரொளிப்பு போன்ற உருமாற்றச் செயல்களால் இரு வடிவவியல் வடிவங்களில் ஒன்றை மற்றொன்றாக உருமாற்ற முடியுமானால் அவையிரண்டும் "முற்றொத்த" அல்லது "சர்வசமமான" வடிவங்கள் எனப்படும்.
* வடிவொப்புமை: சுழற்சி, இடப்பெயர்ச்சி, எதிரொளிப்பு போன்ற உருமாற்றச் செயல்களோடு சீரான அளவு மாற்ற உருமாற்றச் செயலையும் மேற்கொண்டு ஒரு வடிவத்தை மற்றொன்றாக உருமாற்ற முடிந்தால் அவையிரண்டும் "வடிவொத்த வடிவங்கள்" எனப்படும்.

மேற்கோள்கள்
-----------

1. ↑  Kendall, D.G. (1984). "Shape Manifolds, Procrustean Metrics, and Complex Projective Spaces". *Bulletin of the London Mathematical Society* **16** (2): 81–121. doi:10.1112/blms/16.2.81.
**அரியக்குடி** (ஆங்கிலம் : Ariyakkudi), இது இந்தியாவின் தமிழ் நாடு மாநிலம், சிவகங்கை மாவட்டம், காரைக்குடி வட்டம், சாக்கோட்டை ஊராட்சி ஒன்றியத்தில் உள்ள ஒரு கிராமம் ஆகும்.

இவ்வூரானது காரைக்குடி நகராட்சியைச் சுற்றி உள்ள பன்னிரண்டு அரை கிராமங்களில் ஒன்று ஆகும். அரியக்குடி, மேலாமாகானம், தளக்காவூர், அமராவதிபுதூர், பிளார், சேது ரெகுநாதப் பட்டணம் ஆகிய சில கிராமங்களை சேர்த்து மொத்தமாக பன்னிரண்டரை கிராமங்கள் என்று கூறுவது வழக்கம்.

கோயில்கள்
---------

இவ்வூரில் 500 ஆண்டு பழமை வாய்ந்த ஒரு திருவேங்கடமுடையான் திருக்கோயிலும், சிவன் கோவிலும், செல்லாயியம்மன் கோவிலும், வேங்கனாயகி அம்மன் கோவிலும் உள்ளது.

ஆண்டு தோறும் மே மாத கடைசியில் அங்கே புகழ் பெற்ற பெருமாள் கோவிலில் திருவிழா நடக்கும். இந்தத் திருவிழவானது 13 நாட்கள் நடைபெறும். முதல் ஒன்பது நாட்கள் ஒவ்வொரு இரவும் கடவுளும் அவ்வூரைச்சுற்றி உலா வருவதாகவும், பத்தாம் நாள் தேர்த் திருவிழாவும், பதினொன்றாம் நாள் வெள்ளிரதமும், பன்னிரெண்டாம் நாள் மரரதமும், கடைசி நாளான பதிமூன்றாம் நாள் தெப்பம் ஆக படு விமர்சையாக கொண்டாடப்படும். வைகுண்ட ஏகாதசியன்று இக்கோயிலில் சொர்க்கவாசல் திறக்கப்படும்.

யானை விளக்குகள் தயாரிப்பு
-------------------------

அரியக்குடி, யானை விளக்குகள் தயாரிப்பில் புகழுடைய கிராமம் ஆகும். பாரம்பரியமும் கலைநயமிகுந்ததுமான விதவிதமான பித்தளை விளக்குகள், ஐம்பொன் சுவாமி சிலைகள் உற்பத்தி ஆகியவற்றை செய்வதில் பேர் போனது. இருபதுக்கும் மேற்பட்ட தொழிற்கூடங்கள் அங்கு உள்ளன. பழனி, திருச்செந்தூர், சபரிமலை கோயில், வெளிமாநிலம், வெளிநாடுகளுக்கும் உற்பத்தி செய்து அனுப்பப்படுகிறது. நகரத்தார் பயன்படுத்தும் செட்டிநாடு விளக்குகள், திருமண சீர்வரிசை போன்றவையும் இங்கு எல்லா மாதங்களிலும் உற்பத்தி நடந்து கொண்டே தான் இருக்கும்.

இதனையும் பாருங்கள்
------------------

அரியக்குடி இராமானுஜ ஐயங்கார்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2009-04-16 அன்று மூலம் பரணிடப்பட்டது. 2013-04-06 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-04-06 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2012-07-15 அன்று பார்க்கப்பட்டது.
7. ↑

வெளி இணைப்புகள்
---------------

* விக்கிமேப்பியாவில் அரியக்குடி அமைவிடம்
வித்யாதரனால் கட்டப்பட்ட கந்தாரிய மகாதேவர் கோயில்.
**வித்யாதரன்** (*Vidyadhara*) (ஆட்சிக்காலம் பொ.ச.1003-1035) இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட் ஆட்சியாளராக இருந்தான். வித்யாதரன், சந்தேல அரசன் காந்தனின் வாரிசாவான். மேலும் வடமேற்கில் சம்பல் ஆற்றுக்கும் தெற்கில் நருமதைக்கும் இடையே சந்தேல அதிகாரத்தை விரிவுபடுத்தினான்.

ஆட்சி
-----

1970கள் வரை, ஆர். கே. தீக்சித் போன்ற வரலாற்று அறிஞர்கள் வித்யாதரனின் ஆட்சியின் தொடக்கத்தை பொ.ச. 1018 என்று கருதினர்.  இருப்பினும், பின்னர், வித்யாதரனின் இராணி சத்யபாமாவின் செப்புத் தகடு குண்டேசுவரில் கண்டுபிடிக்கப்பட்டது. இந்த கல்வெட்டு பொ.ச.1004 தேதியிட்டது. இது வித்யாதரன் ஏற்கனவே 1004இல் ஆட்சி செய்ததை நிரூபிக்கிறது. இதன் அடிப்படையில் அறிஞர் எஸ். கே. சுல்லேரி வித்யாதரனின் ஆட்சிக்காலம் பொ.ச. 1003-1035 எனக் குறிப்பிடுகிறார்..

கன்னோசி படையெடுப்பு
-------------------

பொ.ச. 1018இல் கசினியின் மகுமூது கன்னோசி மீது படையெடுத்தான். அந்த நேரத்தில் ஆட்சியிலிருந்த பிரதிகார மன்னன் (ஒருவேளை இராஜ்யபாலன்) நகரத்தை விட்டு வெளியேற்றப்பட்டான். 12 ஆம் நூற்றாண்டின் முஸ்லிம் வரலாற்றாசிரியர் அலி இபின் அல்-ஆதிரின் கூற்றுப்படி, கஜுராஹோவின் பிடா என்ற மன்னன் இந்த கோழைத்தனத்திற்கு தண்டனையாக கன்னோசி மன்னரைக் கொன்றான். பிடா என்பது "வித்யா" (அதாவது வித்யாதரன்) என்பதன் மாறுபாடு என்று நம்பப்படுகிறது. சில பிற்கால முஸ்லிம் வரலாற்றாசிரியர்கள் இந்த பெயரை "நந்தா" என்று தவறாகப் படித்தனர். இதன் அடிப்படையில் பிரித்தானிய இந்திய அறிஞர்கள் கன்னோசி மன்னரைக் கொன்றவரை வித்யாதரனின் முன்னோடி காந்தன் என்று அடையாளம் கண்டனர். இருப்பினும், மகோபாவில் கண்டுபிடிக்கப்பட்ட கல்வெட்டு, கன்னோசி ஆட்சியாளனை தோற்கடித்தவன் வித்யாதரன் என்பதை உறுதிப்படுத்துகிறது.   கச்சபகத குடும்பத்தைச் சேர்ந்த அர்ச்சுனனின் துப்குண்ட் கல்வெட்டு, அர்ச்சுனன் இராச்சியபாலனைக் கொன்றதாகக் கூறுகிறது. கச்சபகதர்கள் ந்தேலர்களின் நிலப்பிரபுக்களாக இருந்தனர். எனவே அர்ச்சுனன் வித்யாதரனின் பிரதிநிதியாக செயல்பட்டதாகத் தெரிகிறது.

கசுனவித்துகளுக்கு எதிரான போராட்டம்
----------------------------------

வித்யாதரன் கஜுராஹோவில் உள்ள கந்தாரியா மகாதேவா கோயிலைக் கட்டினான்.

சான்றுகள்
---------

1. 1 2  Dikshit 1976.
2. ↑  Sullerey 2004.
3. ↑   *Indian Archaeology: A Review*. Archaeological Survey of India. 1975. பக். 55. .
4. ↑  Mitra 1977, ப. 72-73.
5. ↑  Mitra 1977, ப. 74-75.
6. ↑  Sullerey 2004, ப. 26.

### உசாத்துணை

* Romila Thapar (1990-06-28) (in en). *A History of India*. Penguin UK. பன்னாட்டுத் தரப்புத்தக எண்:978-0-14-194976-5. .
* Dikshit, R. K. (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Mitra, Sisirkumar (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
* Singh, Mahesh (1984). *Bhoja Paramāra and His Times*. Bharatiya Vidya Prakashan. .
* Sullerey, Sushil Kumar (2004). *Chandella Art*. Aakar Books. பன்னாட்டுத் தரப்புத்தக எண்:978-81-87879-32-9. .
**பின்காலனித்துவத் திறனாய்வு** என்பது பின்காலனித்துவக் கோட்பாடுகளின் அடிப்படையிலான திறனாய்வு ஆகும். இது, "பண்பாட்டு ஆய்வு" என்பதனுள் அடங்குவது. பெரும்பாலும் ஐரோப்பியக் காலனி ஆதிக்க நாடுகளின் கட்டுப்பாட்டுக்குள் இருந்த நாடுகளையும், பண்பாடுகளையும் சேர்ந்த இலக்கியங்களை இது ஆராய்கிறது. காலனி ஆதிக்கத்துக்கு உட்பட்ட மக்கள் தொடர்பில் காலனி ஆதிக்க நாடுகளைச் சேர்ந்த படைப்பாளிகள் எழுதிய ஆக்கங்களையும் இந்த ஆய்வு உள்ளடக்கும். 

அதிகாரம், பொருளாதாரம், அரசியல், சமயம், பண்பாடு என்பவை தொடர்பான பிரச்சினைகளையும், இவை எவ்வாறு காலனித்துவ ஆதிக்கத்தின் கீழ் தொழிற்படுகின்றன என்பது குறித்தும் பின்காலனித்துவத் திறனாய்வின் கீழ் ஆய்வு செய்யப்படுகிறது. மேல் நாட்டு இலக்கியங்களும், மேல் நாட்டு வரலாறுகளும் அறிவை உருவாக்கும் முதன்மைச் சாதனங்களாகக் கருதப்படுவதைப் பின்காலனித்துவத் திறனாய்வு கேள்விக்கு உள்ளாக்குகிறது. முதலாம் உலகம், இரண்டாம் உலகம், மூன்றாம் உலகம், நான்காம் உலகம் போன்ற சொற் பயன்பாடுகள் மேலை நாடுகளின் முதன்மை இடத்தை வலுவூட்டிக் கொள்வதற்கானவை என இது விமர்சிக்கிறது.

குறிப்புக்கள்
-------------

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
* பின் அமைப்பியத் திறனாய்வு
**ரகுபதி வெங்கய்யா நாயுடு** (Raghupathi Venkaiah Naidu, 15 அக்டோபர் 1887 – 15 மார்ச் 1941) என்பவர் சென்னையில் மவுனபடக் காலத்தில் தொழில் நுட்பத்தால் மவுன படத்தை பேசும் படமாக காட்டியவர் மற்றும் திரையரங்க உரிமையாளர் ஆவார். இவரின் மகனான ஆர். பிரகாஷ் அக்காலத்தில் பல மவுனப் படங்களையும், பேசும் படங்களையும் இயக்கிய பிரபல திரைப்பட இயக்குநராவார்.

வாழ்க்கை
--------

வெங்கைய்யா இன்றைய ஆந்திர மாநிலத்தின், இன்றைய கிருஷ்ணா மாவட்டத்தில் உள்ள மச்சிலிப்பட்டினத்தில் பிறந்தவர். இவரது தந்தையான ரகுபதி பிரித்தானிய படையில் சுபேதாராக இருந்தார். வெங்கய்யாவுக்கு 18 வயது ஆனபோது அவரது பெற்றோர் மச்சிலிப்பட்டினத்திலிருந்து மதராசுக்கு குடிபெயர்ந்தனர் அவர்களுடன் வெங்கைய்யாவும் சென்னைக்கு வந்து சேர்ந்தார். சென்னையில் வெங்கய்யா தனது இருபதாவது வயதில் அப்பா அளித்த நிதியுதவியுடன் சிறு கலைப்போருள் கடையை ஆரம்பித்தார். அதில் ஒளிப்பட கருவிக்கு வேண்டிய ஒற்றை பிலிம்களை விற்று வந்தார். இந்த தொழிலால் பல ஒளிப்படக் கலைஞர்களின் அறிமுகம் ஏற்பட்டு, அதனால் ஒளிப்பட கலை மீது ஆர்வம் கொண்டு அக்கலையைக் கற்று, தனது கலைப் பொருள் கடையை ஒளிப்படம் எடுக்கும் கடையாக மாற்றி திறமையான ஒளிப்படக்காரராக மாறினார்.

மவுனப் படங்களை பேசும் படமாக திரையிடுதல்
---------------------------------------

அந்தக் காலகட்டத்தில் மவுனப் படங்கள் பெரும் வரவேற்பு பெற்று இருந்தது. அந்நிலையில் அப்போது புதியதாக வந்த *க்ரோனோமெகாபோன்* என்ற ஒலியை வெளிப்படுத்தும் கருவியைப் பயன்படுத்தி மவுனப் படங்களைப் பேசும்படங்கள்போல் காட்டலாம் என்ற செய்தியை பத்திரிகைகளில் அறிந்தார். அக்கருவியை வாங்க அவர் மனைவி அளித்த ஊக்கத்தால் ஒளிப்பட கடையை அடகு வைத்த பணத்தைக் கொண்டு 30 ஆயிரம் செலவில் *ஜான் டிக்கென்ஸன் நிறுவனத்தின்* மூலம் அந்த ஒலிக் கருவியைத் தருவித்தார். பின்னர் க்ரோனோமெகாபோன் ஒலிப்பதிவுத் தட்டுடன் இங்கிலாந்தில் அன்று புகழ்பெற்று விளங்கிய 12 துண்டுப் படங்களை வாங்கினார். அந்தப் படங்களை மக்கள் மத்தியில் திரையிட்டார். திரைக்குப் பின்னால் ஒளித்து வைக்கப்பட்டிருந்த க்ரோனோ மெகாபோனிலிருந்து திரையில் படம் தொடங்கும் அதே நேரத்துக்குத் துல்லியமான ஒத்திசைவுடன் ஒலிக்க விட்டார்.

இந்த புதிய அனுபவம் பார்வையாளர்களை ஈர்த்தது. பேசும்படம் பார்ப்பது போன்ற அனுபவத்தை, பேசும்படங்கள் அறிமுகமாவதற்கு 20 ஆண்டுகளுக்கு முன்பே பார்வையாளர்களுக்குக் கொடுத்தார். இந்த தொழில் நுட்பத்தைக் கொண்டு ஊர் ஊராக சுற்றியும், இலங்கை, பர்மா ஆகிய நாடுகளில் திரையிட்டும் பணம் ஈட்டினார்.

திரையரங்கு அமைத்தல்
-------------------

நான்கு ஆண்டுகள் ஊர் ஊராக திரைப்படங்களை திரையிட பயணம் மேற்கொண்ட வெங்கய்யா சென்னை திரும்பியபின் மேலைநாடுகளைப் போல் திரையரங்கம் அமைக்க வேண்டும் என்று முடிவு செய்து, 1912 இல் சிந்தாரிப்பேட்டையில் அன்று ‘கறுப்பர்கள் தெரு’ என்று அழைக்கப்பட்ட பிளாக்கர்ஸ் சாலையில் கெயிட்டி சினிமா ஹால் என்ற பெயரில் திரையரங்கை கட்டினார். கெயிட்டி திரையரங்கைத் தொடர்ந்து கிரவுன், குளோப் ஆகிய திரையரங்குகளையும் சென்னையில் நிறுவி புகழ்பெற்ற திரையரங்க அதிபராக விளங்கினார்.

மேற்கோள்கள்
-----------

1. ↑  "தமிழ் சினிமா முன்னோடிகள்: இயக்குனர் ஆர்.பிரகாஷ்". ஆனந்த விகடன். 2016-04-05 அன்று மூலம் பரணிடப்பட்டது. 14 சனவரி 2017 அன்று பார்க்கப்பட்டது.
2. ↑  பிரதீப் மாதவன் (30 திசம்பர் 2016). "தமிழ் சினிமா 100 நூற்றாண்டு நிறைவு: மவுனப் படத்தைப் பேசவைத்த வெங்கய்யா". *கட்டுரை*. தி இந்து. 14 சனவரி 2017 அன்று பார்க்கப்பட்டது.
**அரியநாயகிபுரம்** (*Arianayagipuram*) என்பது தமிழ்நாட்டில், தென்காசி மாவட்டத்தில் கடையநல்லூர் தாலுகாவில் உள்ள ஒரு சிற்றூர் ஆகும். இது ஒரு கிராம பஞ்சாய்த்தாகும். புளியங்குடி (14கி.மீ), தென்காசி (30கி.மீ), கடையநல்லுா் (11கி.மீ), சங்கரன்கோவில் (18கி.மீ), சுரண்டை (17 கி.மீ) ஆகிய நகரங்கள் இந்த கிராமங்களை சுற்றி உள்ளன. இங்கு அதிகமான பல வகையான மலா் உற்பத்தி செய்யப்படுவதால் இது மலா் நகரம் எனப்படுகிறது.

கல்வி
-----

இக்கிராமத்தில் இந்து நாடார் உறவின் முறை குழுவினரால் நடத்தப்படும் மேல்நிலைப்பள்ளி மற்றும் தொடக்கப்பள்ளி உள்ளது. இப்பள்ளிக்கு அருணாசலபுரம், வடநத்தம்பட்டி, பாம்பு கோவில் சந்தை, பொியசாமிபுரம், மீனாட்சிபுரம் மற்றும் பாறை குளம் ஆகிய கிராமங்களிலிருந்து மாணவர்கள் வருகின்றனர்.

போக்குவரத்து வசதிகள்
--------------------

புளியங்குடியிலிருந்து சுரண்டை வழியாக திருநெல்வேலி செல்லும் பேருந்துகள் இவ்வழியாக இயக்கப்படுகிள்றன. இக்கிராமத்திலிருந்து 3.5 கிலோமீட்டா் தொலைவில் பாம்புகோவில்சந்தை இரயில்வே நிறுத்தம் உள்ளது. இரயில்வே நிறுத்தத்தில் மதுரை பயணிகள் இரயில் மற்றும் சென்னை செங்கோட்டை விரைவு இரயில் நின்று செல்கிறது. இதனை பயன்படுத்தி மக்கள் இராஜபாளையம், விருதுநகா், சிவகாசி, மதுரை, சென்னை, தென்காசி, கடையநல்லுா் மற்றும் சங்கரன்கோவில் ஆகிய நகரங்களுக்கு சென்று வருகின்றனா்.

கோவில்கள்
---------

* விநாயகா் கோயில்
* பிள்ளையார் கோயில்
* வடகாசி அம்மன் திருக்கோயில்
* அருள் முருக சுப்பிரமணிய சுவாமி திருக்கோயில்
* சுடலைமாடசாமி கோவில்
* அருள்மிகு கொடுங்கால மாடசாமி திருக்கோயில்
* சுடலைவீரன் கோயில்
* கிறிஸ்தவ தேவாலயம்
* பிராட்டஸ்டண்டு ஆலயம்

மேற்கோள்கள்
-----------

1. ↑
**பிரிட்டன் விண்வெளி உயிரியல் சங்கம்** *(Astrobiology Society of Britain)* ஐக்கிய இராச்சியத்தில் வானியல் அறிவியலுக்கும் முன்னேற்றத்திற்கும் அர்ப்பணிக்கப்பட்ட ஒரு கற்றறிந்த சமூகமாகும். இந்த அமைப்பு நாசா விண்வெளி நிறுவனத்துடன் இணைக்கப்பட்டுள்ளது. 

இந்த சங்கம் முக்கியமாக ஐக்கிய இராச்சியத்தைச் சேர்ந்த உறுப்பினர்களையும் பன்னாட்டு சர்வதேச உறுப்பினர்களையும் கொண்டுள்ளது. 2003 ஆம் ஆண்டில் கேம்பிரிட்சில் நடைபெற்ற இங்கிலாந்தின் முதல் விண்வெளி உயிரியல் மாநாட்டில், விண்வெளி உயிரியல் மன்றம் மற்றும் வலையமைப்பின் மின்னஞ்சல் அஞ்சல் பட்டியல் அடிப்படையில் பிரிட்டன் விண்வெளி உயிரியல் சங்கம் உருவாக்கப்பட்டது.

இராயல் வானியல் சங்கம்  மற்றும் நாசா வானியற்பியல் நிறுவனம்  ஆகியவற்றுடன் பிரிட்டன் விண்வெளி உயிரியல் சங்கமானது அதிகாரப்பூர்வ தொடர்புகள் கொண்டுள்ளது.

மேற்கோள்கள்
-----------

1. ↑  "Intl. Partners: Astrobiology Society of Britain". NASA. 2012-06-09 அன்று மூலம் பரணிடப்பட்டது. 2012-07-24 அன்று பார்க்கப்பட்டது.
2. ↑  "Associations and Affiliations". Royal Astronomical Society. 5 December 2014 அன்று பார்க்கப்பட்டது.
3. ↑  "Society FAQs". Astrobiology Society of Britain. 18 October 2016 அன்று மூலம் பரணிடப்பட்டது. 5 December 2014 அன்று பார்க்கப்பட்டது.

புற இணைப்புகள்
--------------

* Official website
7 உலக வணிக மையம், ஐக்கிய அமெரிக்க பசுமைக் கட்டிட அவையின் லீட் திட்டத்தில் தங்கத் தகுதி பெற்றதன் மூலம் நியூ யார்க்கின் முதலாவது பசுமை அலுவலகக் கோபுரம் என்று கருதப்படுகிறது. 
**ஆற்றல் மற்றும் சூழல்சார் வடிவமைப்பில் தலைமைத்துவம்** என்பது, ஐக்கிய அமெரிக்கப் பசுமைக் கட்டிட அவையினால் உருவாக்கப்பட்ட பசுமைக் கட்டிடம் தொடர்பான தரவரிசைப்படுத்தல் முறைமை (Green Building Rating System) ஆகும். இதன் ஆங்கிலப் பெயரான *Leadership in Energy and Environmental Design* என்பதன் சுருக்கமான **LEED** (லீட்) என்ற பெயரில் இது பரவலாக அழைக்கப்படுகின்றது. இது, சூழல்சார்ந்த பேண்தகு தன்மை (environmentally-sustainable) கொண்ட கட்டுமானத்துக்கான தரப் பட்டியலொன்றை உருவாக்கியுள்ளது.

உருவாக்கம்
----------

**லீட்** பின்வருவனவற்றை அடைவதற்காக உருவாக்கப்பட்டது:

* அளப்பதற்கான பொதுத் தரம் ஒன்றை உருவாக்குவதன் மூலம் *பசுமைக் கட்டிடம்* என்பதை வரையறை செய்தல்.
* ஒருங்கிணைக்கப்பட்ட முழுமையான கட்டிட வடிவமைப்பு நடைமுறைகளை வளர்த்தல்.
* கட்டிடத் தொழில்துறையில், சூழல்சார் தலைமைத்துவத்தை அடையாளம் காணல்.
* பசுமைப் போட்டியைத் தூண்டுதல்.
* பசுமைக் கட்டிட நன்மைகள் தொடர்பான உணர்வை மக்களிடையே வளர்த்தல்.
* கட்டிடங்களுக்கான சந்தையில் மாற்றத்தை ஏற்படுத்துதல்.

கட்டிடத் தொழில்துறையின் எல்லாப் பகுதிகளையும் சேர்ந்த உறுப்பினர்கள், **லீட்** முறைமையை உருவாக்கி அதனைத் தொடர்ந்து செப்பனிட்டு வருகிறார்கள். இதன் கீழான தரப்படுத்தல் முறைமை ஆறு முக்கியமான அம்சங்களைக் கவனத்தில் கொள்கிறது. சான்றிதழ் கொடுப்பதற்காக ஒவ்வொரு அம்சங்கள் தொடர்பிலும் வழங்கப்படக்கூடிய புள்ளிகளின் அளவுகள் அடைப்புக் குறிகளுக்குள் காட்டப்பட்டுள்ளன:

* பேண்தகு தன்மை கொண்ட இடம் (14).
* நீர் தொடர்பான செயற்திறன் (5)
* ஆற்றலும், வளிமண்டலமும் (17).
* பொருட்களும் வளங்களும் (13).
* உள்ளகச் சூழல் தரம் (15).
* புத்தாக்கமும், வடிவமைப்புச் செயல்முறையும் (5).

சான்றுப்படுத்தல்
----------------

வெவ்வேறு **லீட்** பதிப்புக்கள் சிறிதளவு வேறுபட்ட புள்ளி வழங்கும் முறைகளைக் கொண்டுள்ளன. **லீட் சிஎஸ்** (LEED CS) முறையில் சான்றுப்படுத்தலுக்காக (Certification) 69 புள்ளிகள் கொடுக்கப்படுகின்றன. கட்டிடங்கள் நான்கு மட்டங்களிலான சான்றுப்படுத்தலுக்கான தகைமைகளைப் பெற முடியும்.

* சான்றிதழ் - 26 புள்ளிகள்
* வெள்ளி - 33 புள்ளிகள்
* தங்கம் - 39 புள்ளிகள்
* பிளாட்டினம் - 52 புள்ளிகள்

தொழில்சார் சான்றளிப்பு
----------------------

பசுமைக்கட்டிடத் தொழில் வல்லுனர்கள், LEED சான்றளிக்கப்பட்ட தொழில்வல்லுனர் பரீட்சை யில் சித்தியடைவதன் மூலம் சான்றளிக்கப்பட்ட தொழில் வல்லுனர் ஆக முடியும். இது மேற்படி வல்லுனர்கள் பல்வேறு LEED முறைமைகளூடாகக் கட்டிடங்களைச் சான்றுப்படுத்த உதவ வசதி செய்கிறது. தொழில்சார் சான்றளிப்பு பசுமைக் கட்டிடச் சான்றளிப்பு நிறுவனத்தால் நிர்வாகம் செய்யப்படுகிறது.

Other national rating systems
-----------------------------

* LEED international

குறிப்புகள்
-----------

1. ↑  "7 உலக வணிக மையம், நியூ யார்க்கின் முதலாவது பசுமை அலுவலகக் கோபுரமாகச் சான்று அளிக்கப்பட்டுள்ளது" (PDF). Silverstein Properties. 2006-05-17 அன்று மூலம் (PDF) பரணிடப்பட்டது. 2006-05-26 அன்று பார்க்கப்பட்டது.
**ரவுல்-பியேர் பிக்டே** (*Raoul-Pierre Pictet*, 4 ஏப்ரல் 1846 – 27 சூலை 1929) என்பவர் சுவிட்சர்லாந்து இயற்பியலாளர் ஆவார். இவரே முதன் முறையாக நைதரசனை வெற்றிகரமாகத் திரவமாக்கியவர்.

வாழ்க்கைச் சுருக்கம்
--------------------

ஜெனீவாவில் பிறந்த பிக்டே ஜெனீவா பல்கலைக்கழகத்தில் பேராசிரியராகப் பணியாற்றியவர். இவரது ஆய்வுகள் பெரும்பாலும் குறைந்த வெப்பநிலைகளைப் பெறுதலிலும், வளிமங்களைத் திரவமாக்குவதிலும், திண்மமாக்குவதிலும் இருந்தன.

1877 டிசம்பர் 22 இல், பாரிசில் உள்ள அறிவியல் கழகத்திற்கு ஜெனீவாவில் இருந்து பிக்டே அனுப்பியிருந்த ஒரு தந்தியில் பின்வருமாறு குறிக்கப்பட்டிருந்தது:  *சல்பூரசு மற்றும் கார்போனிக் காடிகளைப் பயன்படுத்தி 320 வளிமண்டல அழுத்தத்திலும், 140 பாகை குளிரிலும் இன்று ஆக்சிசன் திரவமாக்கப்பட்டது.* இவ்வறிவிப்பு வெளியிடப்பட்ட அதே காலகட்டத்தில் பிரான்சைச் சேர்ந்த லூயி பால் காயில்டேட் என்பவர் முற்றிலும் வேறான முறையொன்றில் ஆக்சிசனைத் திரவமாக்கியிருந்தார்.

மேற்கோள்கள்
-----------

1. ↑  Sloan, T. O'Connor (1920). *Liquid Air and the Liquefaction of Gases*. New York: Norman W. Henley. பக். 152–171. .